ཇུག་གཉིས་ལས་དང་བོ་སོང་ནས། གཉིས་པར་ཕྱག་ལེན་ལ་ཡོལ་
བ་བསལ་བ་དང་།
སྒོམ་དོན་ལ་དཀྱིལ་འཁོར་གྱི་ཤར་སྒོ་ཧར་གྱིས་ཕྱེ་བའི་ནང་དུ་
ཞུགས་པར་མོས། བླ་མའི་ཕྱག་གི་རྡོ་རྗེ་ལ་འཇུས་ཏེ་དཀྱིལ་འཁོར་གྱི་ནང་ལྷ་རྣམས་ཀྱི་
ཕྱི་རྩིག་འགྲམ་ནས་བསྐོར་བ་ལན་གསུམ་དང་སྒོ་ཕྱག་གི་སྔགས་སརྦ་ཏ་ཐཱ་ག་ཏ་ནི་དེ་
བཞིན་གཤེགས་པ་ཐམས་ཅད། པཱུ་ཛ་ཨུ་པསྠཱ་ན་ཡ་མཆོད་པ་དང་བསྙེན་བཀུར་བའི་
ཕྱིར། ཨཏྨ་ནཾ་བདག་གམ་བདག་ཉིད། ནིརྵ་ཏ་ཡ་མི་བདག་འབུལ་བས། སརྦ་ཏ་ཐཱ་ག་ཏ་
དེ་བཞིན་གཤེགས་པ་ཐམས་ཅད། བཛྲ་སཏྭ་རྡོ་རྗེ་སེམས་དཔས། ཨ་དྷི་ཏིཥྛ་མཾ་བདག་ལ་
བྱིན་གྱིས་བརླབ་ཏུ་གསོལ། དེ་བཞིན་དུ་བཛྲ་བཻ་རོ་ཙ་ན་རྡོ་རྗེ་རྣམ་པར་སྣང་མཛད། པཱུ་
ཛ་ཨ་བྷི་ཥེ་ཀཱ་ཡ་མཆོད་པ་དང་དབང་བསྐུར་བའི་ཕྱིར། བཛྲ་རཏྣ་ཨ་བྷི་ཥིཉྩ་མཾ་ནི་
བདག་ལ་རྡོ་རྗེ་རིན་ཆེན་གྱིས་དབང་བསྐུར་དུ་གསོལ། པཱུ་ཛ་པྲ་ཝརྟ་ན་ཡ་མཆོད་པ་
རབ་ཏུ་བསྐོར་བའི་ཕྱིར། བཛྲ་དྷརྨ་པྲ་ཝརྟ་ཡ་མཾ་བདག་ལ་རྡོ་རྗེ་ཆོས་རབ་ཏུ་བསྐོར་དུ་
གསོལ། པཱུ་ཛ་ཀརྨ་ཎེ་མཆོད་པའི་ལས་ཀྱི་ཕྱིར། བཛྲ་ཀརྨ་ཀུ་རུ་མ་ནི་བདག་ལ་རྡོ་རྗེ་
ལས་མཛད་དུ་གསོལ། ཞེས་པ་ཡིན་ཞིང་སྔགས་དོན་གཞན་རྣམས་འདྲ་བར་འདུག སྒོ་
ཕྱག་བྱས་པས་ལྷ་དེ་དང་དེ་ལས་རང་འདྲ་གཉིས་པ་རེ་ཆད་ནས་ཐིམ་པས་དེ་ལྟར་བྱིན་
གྱིས་བརླབས་པ་དང་། བསྡུས་པ་ལ་ཐལ་མོ་སྤྱི་མགྲིན་སྙིང་ག་གསུམ་དུ་སྦྱར་ཏེ་ཤར་སྒོ་
ནས་སྒོ་གསུམ་གྱི་ཕྱག་བྱས་པས་གཙོ་བོ་ལས་རང་འདྲ་ཆད་ནས་ཐིམ་པར་མོས། དངོས་
གྲུབ་ཐམས་ཅད་ཀྱི་རྩ་བ་དམ་ཚིག་བསྲུང་བར་གདམས་པའི་ཕྱིར་དམ་བཞག་བྱེད་པ་
68

ལ་ཕན་ཡོན་གྱི་སྒོ་ནས་དམ་ལ་བཞག་པ། ཉེས་དམིགས་ཀྱི་སྒོ་ནས་དམ་ལ་བཞག་པ།
བླ་མའི་བཀའ་
ཕན་ཡོན་དང་ཉེས་དམིགས་གཉིས་ཀའི་སྒོ་ནས་དམ་ལ་བཞག་པ།
གཉན་པའི་སྒོ་ནས་དམ་ལ་བཞག་པ་དང་བཞི། དང་བོ་ནི། དེང་ཁྱོད་སོགས་སོ། །གཉིས་
པ་ཉེས་དམིགས་ཀྱི་སྒོ་ནས་དམ་ལ་བཞག་ལ། གཙོ་བོར་ལུས་ལ་འབྱུང་བའི་ཉེས་
དམིགས་ཀྱི་སྒོ་ནས་དམ་ལ་བཞག་པ། སྤྱི་བོར་རྡོ་རྗེ་བཞག་སྟེ་འདི་ནི་ཁྱོད་ཀྱི་སོགས་
དང་། གཙོ་བོར་སེམས་ལ་འབྱུང་བའི་ཉེས་དམིགས་ཀྱི་སྒོ་ནས་དམ་ལ་བཞག་པ། སྙིང་
གར་རྡོ་རྗེ་བཞག་སྟེ་དེ་རིང་རྡོ་རྗེ་སེམས་དཔའ་སོགས་ཏེ། སྣོད་མིན་ལ་གསང་བ་
བསྒྲགས་པ་ཉེས་དམིགས་ཆེ་བས་དམ་བཞག་དེ་གསུམ་ནི། ཡོངས་སུ་མ་སྨིན་སེམས་
ཅན་ལ། །གསང་བ་ཉིད་ནི་བསྟན་པ་དང་། །ཞེས་པའི་རྩ་ལྟུང་བདུན་པ་ལ་ཁྱད་པར་དུ་
དམ་བཞག་མཛད་པ་ཡིན། ཕན་ཡོན་དང་ཉེས་དམིགས་གཉིས་ཀའི་སྒོ་ནས་དམ་ལ་
བཞག་པ་མནའ་ཆུ་ནི་རྩ་ལྟུང་སྤྱིའི་དམ་བཞག་དང་། བླ་མ་ལ་བརྙས་ཤིང་བཀའ་ལས་
འདས་པ་ཉེས་དམིགས་ཤིན་ཏུ་ཆེ་བས་བླ་མའི་བཀའ་གཉན་པའི་དམ་བཞག་ནི། སློབ་
དཔོན་སྨད་པར་མི་བྱ་སྟེ། །ཞེས་པའི་རྩ་ལྟུང་དང་བོ་ལ་ཁྱད་པར་དུ་དམ་བཞག་བྱས་པ་
ཡིན། ཡེ་ཤེས་པ་ཕབ་ནས་མིག་སྣང་བརྟགས་པ་ལ། མིག་དར་ཅུང་ཟད་ཕྱེ་སྟེ་དཀྱིལ་
འཁོར་གྱི་སྟེང་གི་བར་སྣང་ལ་ཧར་གྱིས་བལྟས་པས་དཀར་བོ་མཐོང་ན་ཞི་བ། སེར་བོ་
རྒྱས་པ། དམར་བོ་དབང་། སྔོན་པོ་དང་ནག་པོ་དྲག་པོ། ལྗང་གུ་དང་ཁྲ་བོ་མཐོང་ན་ལས་
སྣ་ཚོགས་པའི་དངོས་གྲུབ་འགྲུབ་པའི་ལྟས་ཡིན། མེ་ཏོག་འདོར་བ། ཡང་དག་པའི་ཡེ་
ཤེས་ཀྱི་དཀྱིལ་འཁོར་འདིར་བདག་གིས་སློབ་མ་བཅུག་པ་འདི་ལྷ་གང་གི་རིགས་སུ་
འཚང་རྒྱ་བ་དང་། རིགས་གང་གི་སྣོད་དུ་འགྱུར་བ་དང་། མཆོག་ཐུན་གྱི་དངོས་གྲུབ་
གང་འགྲུབ་པ་སོགས་བསོད་ནམས་ཀྱི་མཐུ་ཇི་ལྟ་བ་བཞིན་དུ་མེ་ཏོག་གི་ལྟས་ལ་འབབ་
པར་ཤོག་ཅེས་བླ་མས་ལྷ་ལ་གསོལ་འདེབས་དང་། དེའང་བརྟག་པ་སྔ་ཕྱི་རིམ་པ་དུ་མ་
69

ཞིག་འབྱུང་བས་སོ་ཤིང་དོར་བ་སྣོད་དུ་རུང་མི་རུང་བརྟག་པ་དང་། རྨི་ལམ་བརྟག་པ་
དངོས་གྲུབ་འགྲུབ་པ་ལ་བགེགས་ཡོད་མེད། སྣང་བའི་ཁ་དོག་བརྟག་པ་ནི་དངོས་གྲུབ་
གང་འགྲུབ་པ་དང་། མེ་ཏོག་དོར་བ་ལྷ་གང་གི་རིགས་སུ་འཚང་རྒྱ་ཞིང་ལས་འབྲེལ་
གང་ལ་ཡོད་པ་བརྟག་པ་ཡིན་པས་དགོས་པ་མི་འདྲ། དེའང་མེ་ཏོག་ལྷ་གང་ལ་ཕོག་པ་
དེའི་རིགས་ཅན་དུ་འགྱུར་ཞིང་། སྐུ་དང་ཉེ་ན་དངོས་གྲུབ་མྱུར་ལ། རིང་ན་ཡུན་རིང་
བོས་འགྲུབ་པ་དང་། སྐུའི་སྟོད་དང་། བར་དང་། སྨད་ལ་བབས་ན་དངོས་གྲུབ་མཆོག་
འབྲིང་དམན་པ་གསུམ་འགྲུབ་པ་དང་། ལྷའི་མཛོད་སྤུའམ་གཙུག་གཏོར་དང་དབུ་ལ་
བབས་ན་ཕྱག་རྒྱ་ཆེན་པོ་མཆོག་གི་དངོས་གྲུབ། ཞལ་དང་སྤྱན་ལ་བབས་ན་སྔགས་ཀྱི་
དངོས་གྲུབ། ལྷ་གཉིས་ཀྱི་བར་དུ་བབས་ན་གང་ལ་ཉེ་བའི་རིགས་དང་། ཉེ་རིང་མཉམ་
པ་གཉིས་ཀ་འགྲུབ་ཅིང་། གང་ལ་དད་པ་དེའི་རིགས་སུ་འགྱུར་བ་དང་། རྡོ་རྭའི་ནང་དུ་
ལྷུང་ན་ཡུན་རིང་བོ་དང་ཚེགས་ཆེན་པོས་འགྲུབ་པ་དང་། རྩིག་པའི་ཕྱི་རོལ་ཏུ་ལྷུང་ན་
ལན་གསུམ་བསྐྱར་ཞིང་། དེའི་ཐ་མ་ལ་ཕྱི་རོལ་ཏུ་ལྷུང་ན་དངོས་གྲུབ་ཕྲ་མོ་འགྲུབ་པ་
དང་། ལྭ་བ་པས་མི་བཟུང་བར་བཤད། ཕྱིའི་རེ་ཁ་ཟླུམ་པོ་དང་རྡོ་རྭའི་ཕྱིར་ལྷུང་ན་
དངོས་གྲུབ་མེད་པས་དཀྱིལ་འཁོར་མི་སྟོན་པར་སྔགས་བཟླ་བ་ལ་སོགས་པས་སྐལ་བ་
དང་ལྡན་པར་བསྒྲུབས་ནས་ཕྱིས་སྐལ་བ་དང་ལྡན་ན་འཇུག་པར་གསུངས་པས། སྔར་
ཕུལ་བའི་མེ་ཏོག་གི་ཕྲེང་བའི་ནང་ནས་ཡང་ཞིང་མ་རྙིང་བའི་མེ་ཏོག་གཅིག་བཏོན་ལ་
ཏྲཾ་གྱིས་བསྔགས་པ་ཕྱག་གཉིས་ཐལ་མོ་སྦྱར་བའི་བར་དུ་བཟུང་ནས་གཙོ་བོ་འཁོར་
བཅས་ཀྱི་མདུན་དུ་འདུག་པར་མོས་ལ། པྲ་ཏཱི་ཙྪ་བཛྲ་ཧོཿཞེས་བརྗོད་དེ་ལྷ་གང་སྒྲུབ་ན་
འགྲུབ་སླ་ཞིང་ལས་འབྲེལ་ཡོད་པ་དེར་འབབ་པར་ཤོག་ཅིག་སྙམ་དུ་ལྟོས་པ་མེད་པར་
འདོད་དགོས། སྔགས་དོན་པྲ་ཏཱི་ཙྪ་སོ་སོར་བཞེས། བཛྲ་ནི་མེ་ཏོག་འདོར་ཡུལ་གྱི་ལྷ་ལ་
བྱེད། སླར་ཡང་མེ་ཏོག་སྤྱི་བོར་བཅིངས་ཏེ་སློབ་མ་གང་ལ་མེ་ཏོག་ཕོག་པའི་ལྷ་ལ་
70

གཏད་པས་བྱང་ཆུབ་མ་ཐོབ་ཀྱི་བར་དུ་ལྷ་དེས་རྗེས་སུ་འཛིན་པའི་ཐབས་ཟབ་མོ་ཡིན་
ཞིང་། དེ་ལ་བརྟེན་ནས་དངོས་གྲུབ་སྒྲུབ་ན་འགྲུབ་སླ་བ་ཡིན་པས་དེ་ལྟར་མེ་ཏོག་གི་
ཕྲེང་བ་སྤྱི་བོར་བཅིངས་པ་ལ་བརྟེན་ནས་མེ་ཏོག་ཕྲེང་བའི་དབང་གི་ངོ་བོ་བདེ་བ་ཕུན་
སུམ་ཚོགས་པ་དང་། བདེ་བ་དེས་སྟོང་བ་ངེས་པའི་བདེ་སྟོང་དབྱེར་མེད་ཀྱི་ཡེ་ཤེས་
ཁྱད་པར་ཅན་རྒྱུད་ལ་འཁྲུངས་པར་མོས་པ་དེ་མེ་ཏོག་ཕྲེང་བའི་དབང་གི་ངོ་བོ་ཡིན། མ་
རིག་པའི་སྒྲིབ་གཡོགས་དང་མིག་དར་ལྷན་ཅིག་ཏུ་བསལ་ནས། རྡོ་རྗེའི་མིག་གིས་རྟེན་
དང་བརྟེན་པའི་དཀྱིལ་འཁོར་མངོན་སུམ་དུ་མཐོང་བ་ལ་དགའ་སྤྲོ་ཚད་མེད་པ་དང་
བཅས་ཆེད་དུ་བརྗོད་པ་ནི། ཨོཾ་རྡོ་རྗེའི་དཀྱིལ་འཁོར་སོགས་སོ། །དཀྱིལ་འཁོར་དུ་
ཞུགས་པ་ལ་དབང་བསྐུར་བ་ལ་ཐུན་མོང་བ་རིགས་ལྔའི་དབང་དང་། ཐུན་མོང་མ་ཡིན་
པ་རྡོ་རྗེ་སློབ་དཔོན་གྱི་དབང་གཉིས་ལས། དང་བོ་དབང་གི་གསོལ་འདེབས་ཀྱི་དོན་ནི།
བྱང་ཆུབ་རྡོ་རྗེ་རྒྱལ་བ་རྡོ་རྗེ་འཆང་གིས་འཁོར་རིགས་ལྔའི་སངས་རྒྱས་རྣམས་ལ་
མཆོད་པ་ཆེན་པོ་དབང་བསྐུར་ཇི་ལྟར་མཛད་པ་བཞིན་བདག་འཁོར་བ་སྡུག་བསྔལ་གྱི་
རྒྱ་མཚོ་ལས་བསྒྲལ་བའི་ཕྱིར་དུ་རྡོ་རྗེ་འཆང་དང་འདྲ་བའི་སློབ་དཔོན་ཁྱོད་ཀྱིས་སྨིན་
བྱེད་རྒྱུའི་དབང་བསྐུར་བ་སྩལ་དུ་གསོལ། ཞེས་པ་ཡིན། སྦྱང་བ་བྱ་བའི་སྔགས་སརྦ་པཱ་
པཾ་ནི་སྡིག་པ་ཐམས་ཅད། ད་ཧ་ན་སྲེག་པར་བྱེད་པ། བཛྲ་ཡ་རྡོ་རྗེ་ཆེད་དུ། བཛྲ་སཏྭ་སྱ་
རྡོ་རྗེ་སེམས་དཔའི། སརྦ་པཱ་པཾ་ད་ཧ་སྡིག་པ་ཐམས་ཅད་སྲེག་པ། སྭཱཧཱ་གཞི་ཚུགས་ཞེས་
པ་བསྡུས་ན་སྡིག་པ་ཐམས་ཅད་སྲེག་པར་བྱེད་པའི་རྡོ་རྗེའི་ཆེད་དུ་རྡོ་རྗེ་སེམས་དཔའི་
སྡུག་པ་ཐམས་ཅད་སྲེག་པར་བྱེད་པ་ལ་གཞི་ཚུགས་ཤིག་ཅེས་པ་ཡིན་པས་སྔགས་དོན་
ལྟར་ན་སྡིག་པ་བསལ་བའི་ཆེད་དང་། ལྭ་བ་པས་མི་གཙང་བ་བསལ་ཆེད་དང་། བི་བྷུ་
ཏིས་བྱུར་བསལ་བའི་ཆེད་སྦྱང་བ་བྱ་བར་གསུངས་པ་གང་བྱས་ཀྱང་འགལ་བ་མེད་
པས་སྦྱང་བ་བྱས་པ་ན་སྡིག་སྒྲིབ་དང་བཀྲ་མི་ཤིས་པ་སོགས་བར་དུ་གཅོད་པ་ཐམས་
71

ཅད་བླ་མས་བྱབས་ཏེ་སྦྱངས་པར་བསམ། མེ་ལོང་དུ་སློབ་མའི་གཟུགས་བརྙན་ཤར་བ་
ལ་ཉེ་རེག་དང་། ཨ་མྲྀ་ཏས་ལུས་ལ་དྲིའི་བྱུགས་པ། དབུ་ལ་མེ་ཏོག་གི་ཕྲེང་བ། མདུན་དུ་
མཆོད་ཡོན། སྤྱན་ལ་སྣང་གསལ་ཕུལ། ཨ་མྲྀ་ཏ་དང་ཧཱུཾ་ལན་བདུན་བརྗོད་པས་སྤོས་
དཀར་ཀྱི་དུད་པ་བཏང་། སྦྱང་བའི་སྐོར་འདི་རྒྱལ་བ་རྒྱ་མཚོ་ཁོ་ན་ལ་མཛད། བོད་སྔ་མ་
འགའ་ཞིག་དབང་གི་ཚེ་བུམ་པ་སོགས་དབང་རྫས་ལ་ཤིས་པ་བརྗོད་དེ་མེ་ཏོག་འཐོར་
བར་བཞེད་ཀྱང་། དམ་པ་གོང་མའི་ཕྱག་ལེན་ལ་དེ་ལྟར་མ་ཡིན་པར་བླ་མ་དང་དབང་
ལྷ་རྣམས་ཀྱིས་སློབ་མ་ལ་ཤིས་བརྗོད་དང་མེ་ཏོག་འཐོར་ཏེ་ཆུ་དབང་སོགས་བསྐུར་བར་
བཞེད་པས་དེ་ལྟར་མོས་པ་མཛད་དགོས། དབང་བསྐུར་བའི་ཚེ་བླ་མའི་ཐུགས་ཀ་ནས་
སྤྲོས་པའི་འོད་ཟེར་གྱིས་རེག་པ་ཙམ་གྱིས་ཐུགས་རྒྱུད་བསྐུལ་ཏེ་སྔོན་གྱི་ཐུགས་བསྐྱེད་
དམ་བཅའ་བཞིན་སྨོན་ལམ་གྱི་དབང་གིས་འབྱོན་པས་དེའང་གཤེགས་པ་དང་
གཤེགས་མ། སེམས་དཔའ་དང་སེམས་མ། ཁྲོ་བོ་དང་ཁྲོ་མོ་ལ་སོགས་པའི་རྣམ་པར་
སྤྱན་འདྲེན་པ་དང་། མི་བསྐྱོད་པ་ལ་སོགས་པ་རིགས་ལྔ་སོ་སོའི་རྣམ་པར་སྤྱན་འདྲེན་
པ་དང་། སྐབས་འདིར་དཀྱིལ་འཁོར་རང་རང་གི་རིགས་ལྔའི་རྣམ་པར་སྤྱན་འདྲེན་པ་
དང་། གཞན་དུ་སྐབས་གང་ཡིན་གྱི་གཙོ་བོ་ལ་སངས་རྒྱས་བྱང་སེམས་ཁྲོ་བོ་ཁྲོ་མོས་
བསྐོར་བ་སྤྱན་འདྲེན་པར་གསུངས་པ་གང་བྱས་ཀྱང་འགལ་བ་མེད་ལ། དབང་བསྐུར་
བ་བྱ་བྱེད་ལས་གསུམ་ལ་སྦྱར་ན་དབང་བསྐུར་བ་བོའི་བླ་མ་དང་། སྒྲུབ་ཟིན་པའི་
དཀྱིལ་འཁོར་བ་དང་། སྤྱན་དྲངས་པའི་དབང་ལྷ་བྱེད་པ་བོ། དབང་རྫས་རྣམས་བྱེད་པ།
སློབ་མའི་ཤེས་རྒྱུད་ལས། དབང་རྫས་དེ་དང་དེའི་དབང་བསྐུར་བ་བྱེད་པའི་ལས།
སྐབས་སོ་སོའི་སྒྲུབ་པ་སྦྱངས་ཤིང་ཡོན་ཏན་རྫོགས་པ་བྱ་བ་ལ་འཇོག དེའང་ཆུ་དབང་
བསྐུར་བས་ཕྱོགས་བཅུའི་རྒྱལ་བ་སྲས་དང་བཅས་པའི་བྱིན་རླབས་དང་རང་གི་དད་
མོས་ཚོགས་པའི་རྟེན་འབྲེལ་ལས་ཞེ་སྡང་དང་དེས་བསྐྱེད་པའི་ལས་ངན་འབྲས་བུ་
72

དང་བཅས་པ་སྦྱངས་ཏེ་མི་བསྐྱོད་པ་དང་མཱ་མ་ཀཱིའི་རིགས་ཀྱི་དངོས་གྲུབ་སྒྲུབ་པ་ལ་
དབང་བར་བྱེད་པས་སློབ་དཔོན་གྱིས་དབང་ལྷ་བསྐྱེད་བསྟིམས་བྱས་ཏེ། རྡོ་རྗེ་སྙིང་བོ་
རྒྱན་གྱི་རྒྱུད་ལས། ཏིལ་གྱི་གང་བུ་ལྟར་གང་བའི། །རྒྱལ་བས་བུམ་པ་བཟུང་ནས་ནི། །
ཞེས་གསུངས་པ་ལྟར། བླ་མ་དང་ནམ་མཁར་བཞུགས་པའི་དབང་ལྷ་ཕྱག་ན་བུམ་པ་
ཐོགས་པ་རྣམས་ཀྱིས་ཆུ་རུབ་ཀྱི་ཚུལ་དུ་དབང་བསྐུར་བས་ལུས་ཀྱི་ནང་ཐམས་ཅད་ཡེ་
ཤེས་ཀྱི་བདུད་རྩིའི་ཆུ་རྒྱུན་གྱིས་གང་། ཐོག་མེད་ནས་བསགས་པའི་སྡིག་སྒྲིབ་ཐམས་
ཅད་སྦྱངས་ཏེ་ཆུ་དབང་གི་ངོ་བོ་བདེ་སྟོང་གི་ཡེ་ཤེས་ཁྱད་པར་ཅན་སྐྱེས་པར་བསམ།
རིན་འབྱུང་ཡབ་ཡུམ་སྙོམས་པར་ཞུགས་པ་ཞུ་བ་ལས་བྱུང་བའི་རིགས་ལྔའི་རང་
བཞིན་གྱི་ཅོད་པན་རྣམས་གཅིག་ལ་གཅིག་ཐིམ་གྱིས་བླ་མའི་ཕྱག་གི་ཅོད་པན་ལ་
ཐིམ་པ་སྤྱི་བོར་བཅིངས་པས་སངས་རྒྱས་ཀྱི་རིགས་བདག་འགྲུབ་པའི་ནུས་པ་འཇོག
དེ་བཞིན་དུ་འོད་དཔག་མེད་ཡབ་ཡུམ་སྙོམས་པར་ཞུགས་པ་ཞུ་བ་ལས་བྱུང་བའི་རྡོ་རྗེ་
ལག་ཏུ་གཏད་པ་སྙིང་གར་གསོར་བས་རྒྱལ་བའི་ཐུགས་གཉིས་སུ་མེད་པའི་ཡེ་ཤེས་
འགྲུབ་པའི་ནུས་པ་འཇོག ནམ་མཁར་བཞུགས་པའི་དབང་ལྷ་རྣམས་ཀྱི་ཕྱག་གི་དྲིལ་
བུ་རྣམས་དོན་གྲུབ་ཡབ་ཡུམ་སྙོམས་པར་ཞུགས་པ་ཞུ་བ་ལས་བྱུང་བའི་དྲིལ་བུ་ལ་
ཐིམ་པ་ལག་ཏུ་གཏད་པ་སྙིང་གར་འཁྱུད་པའི་ཕྱག་རྒྱ་བྱས་པས་སངས་རྒྱས་ཀྱི་གསུང་
དབྱངས་རྣམ་པ་ཐམས་ཅད་པ་འགྲུབ་པའི་ནུས་པ་འཇོག བླ་མས་གསང་མཚན་
བཏགས་པ་དང་མཉམ་དུ་ནམ་མཁར་བཞུགས་པའི་རྒྱལ་བ་སྲས་དང་བཅས་པས་
མགྲིན་གཅིག་ཏུ་རང་རང་གི་རིགས་དང་མཐུན་པའི་མིང་བཏགས་པ་ལ་བརྟེན་ནས་
མ་འོངས་པ་ན་སངས་རྒྱས་པའི་ཚེ་སངས་རྒྱས་ཀྱི་མཚན་གྱི་ནུས་པ་འཇོག་ཅིང་། དེ་
ལྟར་རིགས་ལྔའི་དབང་གིས་ཉོན་མོངས་པ་ལྔའི་དྲི་མ་འཁྲུད་ཅིང་། ཡེ་ཤེས་ལྔ་བསྐྱེད་
པ་དང་། དེ་དག་གི་དབང་གི་ངོ་བོ་བདེ་སྟོང་གི་ཡེ་ཤེས་ཁྱད་པར་ཅན་སྐྱེས་པར་མོས།
73

མཐར་དབང་ལྷ་རྣམས་རང་གིས་ལུས་ངག་ཡིད་གསུམ་དང་བ་སྤུའི་བུ་ག་ནས་ཐིམ་
པས་རང་མི་བསྐྱོད་པ་སོགས་གྱུར་བར་བསམ། དེ་དག་ནི་སྤྱན་སོགས་རིག་པ་ལྔས་
བསྐུར་བའི་དབང་དང་། རིག་པ་ཡེ་ཤེས་ལྔའི་ནུས་པ་འཇོག་པས་ན་རིག་པའི་དབང་
ལྔའོ། །རྡོ་རྗེ་སྐུའི་དམ་ཚིག དྲིལ་བུ་གསུང་གི་དམ་ཚིག རང་ལྷ་སྐུ་ཕྱག་རྒྱ་ཆེན་པོར་
གསལ་བ་ཕྱག་རྒྱའི་དམ་ཚིག་སྟེ་དེ་གསུམ་བྱིན་པ་ལ་བརྟེན་ནས་སློབ་དཔོན་གྱི་དབང་
གི་ངོ་བོ་བདེ་སྟོང་གི་ཡེ་ཤེས་ཁྱད་པར་ཅན་རྒྱུད་ལ་སྐྱེས་པ་དང་། རྣལ་འབྱོར་རྒྱུད་ཀྱི་
སྐབས། ཁྱེད་རང་རྣམས་ཀྱིས་གཡས་ཀྱི་སོར་མོ་གསུམ་བསྒྲེངས་ཏེ་སྙིང་གར་རྡོ་རྗེ་
གཏོད་པའི་ཚུལ་དུ་འཛིན་པ་རྡོར་སེམས་ཀྱི་ཕྱག་ཆེན་བཅིངས། གཡོན་དྲིལ་བུ་དཀུར་
བརྟེན་ཏེ་རྡོར་སེམས་སུ་གསལ་བར་དམིགས་པ་ལ་བརྟེན་ནས་ཐབས་ཤེས་དབྱེར་མི་
ཕྱེད་པའི་ཟབ་གསལ་གཉིས་སུ་མེད་པའི་ཡེ་ཤེས་སློབ་དཔོན་གྱི་དབང་གི་ངོ་བོར་གྱུར་
བ་རྒྱུད་ལ་སྐྱེས་པར་མོས་གསུངས། སློབ་དཔོན་གྱི་དབང་གི་མཐའ་རྟེན་ལ་རྟེན་དང་
བརྟེན་པར་བཅས་པའི་དཀྱིལ་འཁོར་གྱི་དེ་ཁོ་ན་ཉིད་དང་སློབ་དཔོན་གྱི་ལས་ཀྱི་རིམ་
པ། སྔགས་གཏད་ཅིང་མིག་སྨན་མེ་ལོང་མདའ་གཞུ་རྣམས་སྤྱིན་པ། ཐུན་མོང་བ་རྡོ་
རྗེའི་བརྟུལ་ཞུགས། སྤྱི་དང་བྱེ་བྲག་གི་ཆོས་བཤད་པའི་རྗེས་གནང་། ལུང་བསྟན་
དབུགས་དབྱུང་རྣམས་སུ་ཡོད། མིག་སྨན་གྱིས་མ་རིག་པའི་ལིང་ཐོག་བསལ་ནས་ལྷའི་
མིག་གི་མངོན་ཤེས་བསྐྱེད་པ་དང་། སྟོང་ཉིད་དོན་སྤྱིའི་ཚུལ་གྱིས་རྟོགས་པའི་ནུས་པ་
ཁྱད་པར་ཅན་འཇོག མེ་ལོང་གིས་ཆོས་ཐམས་ཅད་སྣང་ལ་རང་བཞིན་མེད་པ་སྒྱུ་མ་
ལྟ་བུ་དང་། ཁྱད་པར་རང་གི་སྙིང་ལ་ཞུགས་པའི་རྡོ་རྗེ་སེམས་དཔའ་མེ་ལོང་ནང་གི་
གཟུགས་བརྙན་ལྟར་བདེན་སྟོང་སྒྱུ་མ་ལྟ་བུར་རྟོགས་པའི་ནུས་པ་འཇོག མདའ་འཕེན་
པའི་སྔགས་དོན། སརྦ་ཏ་ཐ་ག་ཏ་དེ་བཞིན་གཤེགས་པ་ཐམས་ཅད། ཨ་ནུ་ར་ག་ཡ་མི་ནི་
མཉེས་པར་བགྱིའོ། །ཞེས་པ་སྟེ། དེ་ལྟར་བརྗོད་ཅིང་ཕྱོགས་བཞི་དང་སྟེང་འོག་གཉིས་ཏེ་
74

དྲུག་ཏུ་མདའ་འཕེན་པའི་སྟངས་ཀ་བྱས་པས་ཆོས་དབྱིངས་ཤིན་ཏུ་ཕྲ་བའི་འབེ